Diari Oficial de la Generalitat Valenciana


Sumari del DOGV 8546, del 13-05-2019 (2019/4722)

RESOLUCIÓ de 3 de maig de 2019, de la Direcció General per a l'Agència de Seguretat i Resposta a les Emergències, per la qual es publiquen les llistes d'aspirants declarats aptes i no aptes en la prova de renovació del personal del Servei Específic d'Admissió realitzada el 12 d'abril de 2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8546

Data del DOGV
:   13-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4722


Data del document
:   03-05-2019

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Anàlisi jurídica

 Descriptors 

:   * examen

RESOLUCIÓ de 3 de maig de 2019, de la Direcció General per a l'Agència de Seguretat i Resposta a les Emergències, per la qual es publiquen les llistes d'aspirants declarats aptes i no aptes en la prova de renovació del personal del Servei Específic d'Admissió realitzada el 12 d'abril de 2019. [2019/4722]  
Per Resolució de 17 de gener de 2019, de la Direcció General per a l'Agència de Seguretat i Resposta a les Emergències (DOGV 8475, 25 de gener), es van aprovar les bases generals i la convocatòria de la prova de la segona renovació de l'acreditació del personal del Servei Específic d'Admissió dels aspirants declarats aptes en abril de 2019.  
  
Aquesta prova, d'acord amb l'article 2 de la resolució esmentada, està destinada a les persones aspirants declarades aptes en la Resolució de 5 de maig de 2015, així com a les que, havent de renovar per segona vegada, no pogueren presentar-se a la respectiva prova de renovació efectuada en el seu dia.  
Així mateix, d'acord amb l'article 8, una vegada finalitzada la prova, la Direcció General per a l'Agència de Seguretat i Resposta a les Emergències farà pública la relació d'aspirants que l'han superada. La Comissió avaluadora farà públiques les llistes d'aspirants qualificats d'aptes, als taulers d'anuncis de la Direcció General de les tres províncies, així com en qualsevol altre lloc que es considere convenient per a la seua millor difusió. De la mateixa manera, la indicada llista es publicarà en el Diari Oficial de la Generalitat Valenciana.  
Per tot això, i d'acord amb l'article 8 adés citat, en relació amb l'article 30 del Decret 151/2015, de 18 de setembre, pel qual s'aprova el Reglament orgànic i funcional de la Presidència de la Generalitat, i l'article 8 de la Llei 40/2015, d'1 d'octubre, de Règim jurídic del sector públic, resolc:  
  
Primer  
Publicar, a proposta de la Comissió avaluadora a què es refereix l'article 11 de la Resolució de data 17 de gener, la llista d'aspirants qualificats ?aptes- en la segona prova de renovació, d'aquells declarats aptes en la prova avaluadora feta en abril de 2011 (annex I d'aquesta resolució), el llistat d'aspirants considerats no aptes (annex II) i el d'aspirants declarats exclosos (annex III), una vegada efectuada la correcció de la prova psicotècnica realitzada el dia 12 d'abril de 2019.  
  
  
Segon  
Els aspirants considerats ?no aptes- podran interposar recurs potestatiu de reposició davant el director general per a l'Agència de Seguretat i Resposta a les Emergències, en el termini d'un mes des de la publicació d'aquesta resolució en el Diari Oficial de la Generalitat Valenciana.  
  
Tercer  
En el termini d'un mes comptat des de la publicació d'aquesta resolució, els aspirants declarats aptes podran presentar en les dependències de la Direcció General per a l'Agència de Seguretat i Resposta a les Emergències a Alacant, a Castelló i a València, una fotografia mida de carnet per a l'expedició de l'acreditació del Servei Específic d'Admissió. En el cas que en el termini esmentat no l'aporten, la referida acreditació s'expedirà amb la foto anterior.  
L'aspirant aprovat haurà de comunicar a la Direcció General per a l'Agència de Seguretat i Resposta a les Emergències si vol rebre l'acreditació per correu o per entrega personal.  
Per a la retirada de l'acreditació esmentada caldrà abonar prèviament la taxa de 5,05 euros en les entitats col·laboradores de la Generalitat. En el cas d'enviament per correu certificat d'aquella, la persona interessada haurà d'acreditar, així mateix, el pagament previ de la taxa esmentada davant de l'òrgan competent per a la seua expedició.  
  
València, 3 de maig de 2019.- El director general per a l'Agència de Seguretat i Resposta a les Emergències: José María Ángel Batalla.